Stuðningsmannafélagið Skagamörkin hefur verið valið stuðningsmannafélag 1. - 6. umferðar Landsbankadeildarinnar af nefnd sem skipuð er fulltrúum fjölmiðla og Landsbankans . “ Stuðningsmenn ÍA , sem stofnuðu nýjan stuðningsmannaklúbb í vor , stóðu þétt við bakið á sínu liði í fyrstu umferðunum , þrátt fyrir mikið mótlæti , og eru vel að stuðningsmannaverðlaununum komnir . Skagamenn hafa sýnt stuðning sinn í verki , komið prúðmannlega og drengilega fram og verið félagi sínu til mikils sóma ” , segir á ksi.is um mat nefndarinnar . Stuðningsmannafélagið fékk að launum peninga að upphæð 100.000 krónur og mun sú fjárhæð renna óskipt til unglingaknattspyrnunnar á Akranesi .